PM Modi Exclusive: पांचों चुनावी राज्यों में बीजेपी को लेकर क्या है माहौल, खुद पीएम मोदी ने बताया
प्रधानमंत्री नरेंद्र मोदी ने इंडिया टीवी के साथ एक्सक्लूसिव बातचीत में कहा कि पाचों चुनावी राज्यों से पॉजिटिव रिपोर्ट मिल रही है। यूपी में 2014 जैसा माहौल दिख रहा है। जनता का भरपूर समर्थन मिल रहा है। आलोचना को मैं खुद पर हावी नहीं होने देता, संसद में पूरी रिसर्च के बाद अपनी बात रखता हूं।
नई दिल्ली। इंडिया टीवी के पॉलिटिकल एडिटर देवेंद्र पाराशर ने शनिवार को प्रधानमंत्री नरेंद्र मोदी से एक्सक्लूसिव बातचीत की। इस खास बातचीत में प्रधानंत्री ने खुलकर सभी सवालों के जवाब दिए। पीएम मोदी ने चुनावी राज्यों के साथ-साथ, कोरोना वैक्सीनेशन और विपक्ष को लेकर पूछे गए कई सवालों का जवाब दिया। पीएम मोदी ने कहा कि भाजपा एक बहुत बड़ा विशाल संगठन हैं, हमारे यहां संगठन में एक पारिवारिक भाव होता है। प्रधानमंत्री नरेंद्र मोदी ने इंडिया टीवी के साथ एक्सक्लूसिव बातचीत में कहा कि पाचों चुनावी राज्यों से पॉजिटिव रिपोर्ट मिल रही है। यूपी में 2014 जैसा माहौल दिख रहा है। जनता का भरपूर समर्थन मिल रहा है। आलोचना को मैं खुद पर हावी नहीं होने देता, संसद में पूरी रिसर्च के बाद अपनी बात रखता हूं। आलोचना से भी सीखने की कोशिश करता हूं। विरोधियों की बातों का बुरा नहीं मानता। विरोधियों से इलझने की जरूरत नहीं। मैं अपने काम पर ही फोकस करता हूं। स्वार्थी लोग मुझसे नाराज हैं। मेरे खिलाफ कुछ लोग एजेंडा चलातै हैं। कुछ स्वार्थी लोग मेरे खिलाफ एजेंडा चलाते हैं। पीएम मोदी ने आगे कहा कि उत्तराखंड के लिए अगले 10 साल बहुत अहम हैं। धामी पूर्व सैनिक के बेटे हैं। सीएम धामी के साथ 2 पूर्व मुख्यमंत्रियों का अनुभव है। सीएम धामी उत्तराखंड के सपनों को साकार करेंगे। उत्तराखंड की माताएं मुझे अपना बेटा मानती हैं। मुझे विश्वास है उत्तराखंड मौका नहीं गंवाएगा। बद्रीनाथ और केदारनाथ सभी जाना चाहते हैं। पीएम मोदी ने आगे कहा कि अटल बिहारी वाजपेयी जी ने उत्तराखंड का निर्माण किया। उत्तराखंड बनने से पहले कांग्रेस ने अत्याचार किए। कांग्रेस की सरकारों ने गोलियां चलाईं। उत्तराखंड का संतुलित विकास करना है। मैं जनता की नब्ज समझता हूं। लोगों का प्यार तभी मिलता है जब आप लोगों के भरोसे पर खरे उतरते हैं।प्रधानमंत्री नरेंद्र मोदी ने इंडिया टीवी के साथ एक्सक्लूसिव बातचीत में कहा कि वैक्सीनेशन को लेकर लोग मुझे बहुत आशीर्वाद देते हैं। देश को बचाने के लिए जनता को एजुकेट किया। पूरे देश में वैक्सीनेशन के महत्व को समझा। करीब 100 प्रतिशत आबादी को पहली डोज लगा दी गई है। उत्तराखंड के लोगों का आशीर्वाद मेरे साथ है। भारत में कोरोना संक्रमण को रोकना बड़ी चुनौती थी। भारत में कोरोना से लड़ने के साधन कम थे और जीवन शैली भी अलग। कोरोना महामारी के दौरान हमने 23 बार राज्यों के साथ बातचीत की जो कि भारत के इतिहास में पहली बार ही हुआ है। साथ ही हेल्थ वर्करों को मोटिवेट किया।पीएम मोदी ने उत्तराखंड और गोवा के लोगों से पीएम मोदी ने मतदान को उत्सव के रूप में मनाने की अपील करते हुए ज्यादा से ज्यादा मतदान करने का आग्रह किया। युवाओं से मतदान में बुजुर्गों की मदद करने का भी आग्रह किया। अंत में प्रधानमंत्री नरेंद्र मोदी ने इंडिया टीवी के दर्शकों को बहुत-बहुत शुभकामनाएं भी दीं।